Diari Oficial de la Generalitat Valenciana


Sumari del DOGV 5215, del 09-03-2006 (2006/2535)

RESOLUCIÓ de 23 de febrer de 2006, del conseller d'Economia, Hisenda i Ocupació, per la qual es constituïx i nomena els membres de la Comissió de Valoració Documental de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5215

Data del DOGV
:   09-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2535


Data del document
:   23-02-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * Conselleria Economia, Hisenda i Ocupació
    * tractament de la informació
    * arxiu
    * reglament intern
    * legislació

RESOLUCIÓ de 23 de febrer de 2006, del conseller d'Economia, Hisenda i Ocupació, per la qual es constituïx i nomena els membres de la Comissió de Valoració Documental de la Conselleria d'Economia, Hisenda i Ocupació. [2006/2535]  
L'administració pública de la Generalitat Valenciana, les seues entitats autònomes i empreses públiques produïxen, en la seua activitat administrativa diària, documents administratius que constituïxen un important conjunt documental de considerable valor tant probatori, tècnic i històric, que aconsellen la seua conservació i protecció per a la qual cosa requerixen una normativa específica.  
Per això la Llei 4/1998, d'11 de juny, de la Generalitat Valenciana, de Patrimoni Cultural Valencià, preveu, en l'article 84, que una vegada que haja transcorregut el període de vigència administrativa, els organismes que han produït o rebut esta documentació puguen eliminar-la, amb valoració prèvia, a fi de conservar permanentment només aquells documents que tinguen interés per a la informació i la investigació, o bé siguen de conservació obligada segons la llei, perquè afecten interessos de la pròpia administració o de terceres persones. Per a això, en l'article 85 crea la Junta Qualificadora de Documents Administratius. Posteriorment, la Llei 3/2005, de 15 de juny, de la Generalitat, d'Arxius, en l'article 11, establix la composició i les funcions principals de la mencionada Junta Qualificadora de Documents Administratius.   
Amb el Decret 189/2005. de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, s'establixen les normes de funcionament de la Junta Qualificadora de Documents Administratius a fi de solucionar les necessitats de valoració, conservació i eliminació, i establir les bases perquè els diferents organismes i entitats, per mitjà de les Comissions de Valoració Documental, creades mitjançant resolució del titular del departament corresponent, elaboren i presenten les taules de valoració dels documents.  
Estes Comissions de Valoració Documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que esta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.   
Cal, per tant, constituir la Comissió de Valoració Documental corresponent, per això resolc  
Primer  
Es constituïx la Comissió de Valoració Documental de la Conselleria d'Economia, Hisenda i Ocupació, com a òrgan col.legiat de caràcter tècnic, la funció de la qual és l'elaboració de les propostes de les taules de valoració documental referents als documents i sèries documentals generades per les unitats administratives corresponents, per a presentar-les a la Junta Qualificadora de Documents Administratius.  
La Comissió de Valoració Documental, elaborarà les propostes de les taules de valoració documental dels documents i les sèries documentals generades per les unitats administratives pròpies, de les entitats de dret públic amb personalitat jurídica pròpia que en depenen, de les persones juridicoprivades vinculades a ells en el capital o dotació de les quals participe majoritàriament la Generalitat, i de les persones privades, físiques o jurídiques, gestores de servicis públics de competència d'aquells en allò relacionat amb estos servicis.  
Segon  
La Comissió de Valoració Documental de la Conselleria d'Economia, Hisenda i Ocupació, estarà formada per:  
a) President: el titular de la Secretaria General Administrativa, o tècnic del seu departament en qui delegue.  
b) Vicepresident: el titular del Servici d'Organització, Coordinació i Informació al qual està adscrit directament l'arxiu de la conselleria o tècnic del seu departament en qui delegue.  
c) El titular del Servici d'Administració i Afers Generals, o tècnic del seu departament en qui delegue.  
d) Secretari: el tècnic responsable de l'arxiu de la Conselleria d'Economia, Hisenda i Ocupació, adscrit al Servici d'Organització, Coordinació i Informació, que exercirà les funcions de secretari de la Comissió.  
e) Un funcionari de la Direcció General de Tributs.  
La comissió podrà convocar representants d'altres òrgans directius i organismes de la Conselleria d'Economia, Hisenda i Ocupació directament afectats pel supòsit que s'haja d'analitzar o valorar, els quals podran actuar amb veu però sense vot en les sessions corresponents.  
València, 23 de febrer de 2006.. El conseller: Gerardo Camps Devesa.